|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. december 9 - ei rendes**

**ülésére**

|  |
| --- |
| **Tárgy:** |

Erzsébetvárosi Értéktár Bizottság 2024. évi beszámolójának elfogadása

**Készítette:**

Tóth Evelin

támogatási és intézményi referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet felhatalmazza a településeket, köztük a fővárosi kerületeket, hogy Értéktár Bizottságot hozzanak létre és megállapítsák azok működési szabályzatát. Budapest Főváros VII. kerület Erzsébetváros Önkormányzatának Képviselő-testülete 662/2013. (X.13.) határozatában döntött az Erzsébetvárosi Értéktár létrehozásáról. Az Erzsébetvárosi Értéktár Bizottság (továbbiakban: Bizottság) Szervezeti és Működési Szabályzatának IV/2. pontja alapján munkájáról évente beszámol a Művelődési, Kulturális és Szociális Bizottságnak.

A Bizottság 2024. folyamán 3 ülést tartott. Az Értéktárba a beérkezett javaslatok alapján 9 új életmű került felvételre. Mindeközben folytatódott a nagy népszerűségnek örvendő, a Csányi u. 5. szám alatti Erzsébetvárosi Zsidó Történeti Tárban megvalósult Értéktár Estek folytatásaként, az „Erzsébetváros Kincsei” című programsorozat. Ennek keretében összesen 27 kulturális eseményt szerveztek, többnyire teltházzal.

Az Erzsébetvárosi Értéktár Bizottság 2024. évi működéséről szóló, határozati javaslat mellékletét képező részletes beszámolót a Tisztelt Bizottság elé terjesztem, melynek kérem szíves elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (XII.9.) határozata az Erzsébetvárosi Értéktár Bizottság 2024. évi beszámolójának elfogadásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az Erzsébetvárosi Értéktár Bizottság 2024. évi tevékenységéről szóló beszámolót a határozat melléklete szerinti tartalommal elfogadja.

**Felelős:**  dr. Pleva Dániel bizottsági elnök  
**Határidő**: 2024. december 9.

Budapest, december 2.

Szücs Balázs

alpolgármester

**Előterjesztés melléklete:**

1.sz. melléklet: Erzsébetvárosi Értéktár Bizottság Szervezeti és Működési Szabályzata

**Határozati javaslat melléklete:**

1. sz. melléklet: Beszámoló