|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. december 9 - ei rendes**

**ülésére**

|  |  |
| --- | --- |
| **Tárgy:** | Javaslat 2024. évi civil pályázaton támogatást nyert pályázatok módosításáról |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**I.**

Budapest Főváros VII. kerület Erzsébetváros Önkormányzatának 2024. évi civil szervezetek program költségeinek támogatására kiírt felhívására az Erzsébetvárosi Civilek Szövetsége (a továbbiakban: ECISZ) is nyújtott be kérelmet, amelynek támogatásáról a Művelődési, Szociális és Kulturális Bizottság a 101/2024. (V.14.) határozatában döntött. (1. sz. melléklet). A támogatás igénybevételére Erzsébetváros Önkormányzata VIII/1861-3/2024. iktatószámon kötött támogatási szerződést az ECISZ-el. A támogatást kerületi civil közösség aktivizálása érdekében szervezendő programok költségeire tervezték fordítani. (2. sz. melléklet).

Az Egyesület 2024. november 10-én kérelmet nyújtott be Önkormányzatunk felé, melyben a támogatási szerződés módosítását kérte 2025. január 31. napjáig. Az elfogadott pályázatban szereplő Civil Akadámia programsorozat teljes megvalósítása a tréner elfoglaltsága miatt a jövő évre tolódik, ezért az ECISZ a támogatási időszak meghosszabbítását kérte. (3. sz. melléklet)

A VIII/1861-3/2024. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A módosítási kérelem a szerződésben rögzített feltételeknek megfelelően határidőben benyújtásra került és a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

**II.**

Budapest Főváros VII. kerület Erzsébetváros Önkormányzatának 2024. évi civil szervezetek program költségeinek támogatására kiírt felhívásra a Kalamona-Műhely Nonprofit Egyesület (a továbbiakban: Egyesület) is nyújtott be kérelmet, amelynek támogatásáról a Művelődési, Szociális és Kulturális Bizottság a 101/2024. (V.14.) határozatában döntött. A támogatás igénybevételére Erzsébetváros Önkormányzata VIII/1881-2/2024. iktatószámon kötött támogatási szerződést az Egyesülettel. A támogatást egy színházi előadás megvalósítására tervezték fordítani (4. sz. melléklet).

Az Egyesület 2024. november 21-én kérelmet nyújtott be Önkormányzatunk felé, melyben a támogatási szerződés módosítását kérte 2025. május 31. napjáig. Az Egyesület és az általa működtetett színház működésében olyan változások történtek, amelyek következtében az Egyesület a pályázatban megnevezett színházi előadást nem tudja bemutatni. Az egyik vezető színésznő külfüldre költözött, más tagok pedig a továbbtanulás mellett döntöttek. Így a Támogatott a pályázatban megjelölt színházi előadás helyett egy másikat tud csak megvalósítani, 2025 tavaszán. Az ehhez szükséges próbák csak az ősz folyamán tudtak elkezdődni. Az Egyesület ezért az új színházi előadás jóváhagyását, a támogatási időszak meghosszabbítását és az elszámolási határidő módosítását kérte. (5. sz. melléklet)

A VIII/1881-2/2024. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A pályázati felhívás és a megkötött támogatási szerződés értelmében a támogatási időszak 2024. március 1. napjától 2024. december 31. napjáig tart, az elszámolási határidő 2025. január 31. A kért módosítás a pályázat céljával összhangban van és a támogatási szerződésnek megfelelően határidőben benyújtásra került, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

Kérem a tisztelt Bizottságot az előterjesztés megtárgyalására és a határozati javaslatok „A” variációjának elfogadására.

**Határozati javaslatok**

**1.**

**„A”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XII.09.) határozata a 2024. évi civil program pályázat keretében elfogadott Erzsébetvárosi Civilek Szövetsége kérelmének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a civil szervezetek programjai támogatására meghirdetett 2024. évi pályázat keretében az **Erzsébetvárosi Civilek Szövetsége** által benyújtott módosítási **kérelemnek helyt ad** és pályázat keretében VIII/1861-3/2024. számon megkötött támogatási szerződést az alábbiak szerint módosítja:

a) támogatási időszak: 2024.03.01-2025.01.31.

b) támogatás elszámolásának benyújtásai határideje: 2025.02.28.

2. felhatalmazza a Polgármestert a határozat mellékletét képező támogatási szerződés módosításának aláírására.

**Felelős**: Niedermüller Péter polgármester

**Határidő**: 2025. január 15.

**„B”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XII.09.) határozata a 2024. évi civil program pályázat keretében elfogadott Erzsébetvárosi Civilek Szövetsége kérelmének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a civil szervezetek programjai támogatására meghirdetett 2024. évi pályázat keretében az Erzsébetvárosi Civilek Szövetsége által benyújtott módosítási kérelemnek nem ad helyt.

**Felelős**: Niedermüller Péter polgármester

**Határidő**: 2024. december 9.

**2.**

**„A”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XII.09.) határozata a 2024. évi civil program pályázat keretében elfogadott Kalamona-Műhely Nonprofit Egyesület kérelmének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a civil szervezetek programjai támogatására meghirdetett 2024. évi pályázat keretében a **Kalamona-Műhely Nonprofit Egyesület** által benyújtott módosítási **kérelemnek helyt ad** és pályázatának módosított költségtervét elfogadja és jóváhagyja azzal, hogy a pályázat keretében Eisemann-Szilágyi: Miss Amerika című operettje helyett Parti-Nagy Lajos: Ibusár című operettjének bemutatása valósuljon meg, továbbá a pályázat keretében VIII/1881-2/2024. számon megkötött támogatási szerződést az alábbiak szerint módosítja:

a) támogatási időszak: 2024.03.01.-2025.05.31.

b) támogatás elszámolásának benyújtásai határideje: 2025.06.30.

2. felhatalmazza a Polgármestert a határozat mellékletét képező támogatási szerződés módosításának aláírására.

**Felelős**: Niedermüller Péter polgármester

**Határidő**: 2025. január 15.

**„B”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XII.09.) határozata a 2024. évi civil program pályázat keretében elfogadott Kalamona-Műhely Nonprofit Egyesület kérelmének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a civil szervezetek programjai támogatására meghirdetett 2024. évi pályázat keretében a Kalamona-Műhely Nonprofit Egyesület által benyújtott módosítási kérelemnek nem ad helyt.

**Felelős**: Niedermüller Péter polgármester

**Határidő**: 2024. december 9.

Budapest, 2024. november 29.

Szücs Balázs

alpolgármester

**Előterjesztés mellékletek:**

1 sz. melléklet: 101/2024. (V.14.) MKSZB határozat

2. sz. melléklet: VIII/1861-3/2024. sz.támogatási szerződés

3. sz. melléklet: Erzsébetvárosi Civilek Szövetsége\_kérelem

4. sz. melléklet: VIII/1881-2/2024. sz. támogatási szerződés

5. sz. melléklet: Kalamona-Műhely Nonprofit Egyesület\_kérelem

**Határozat melléklete:**

1. sz melléklet: Erzsébetvárosi Civil Szövetsége támogatási szerződés módosítása

2. sz. melléklet: Kalamona-Műhely Nonprofit Egyesület támogatási szerződés módosítasa